APROBACIÓN DEFINITIVA DA ORDENANZA FISCAL REGULADORA DA TAXA POR DEREITOS DE EXAME DA DEPUTACIÓN PROVINCIAL DE PONTEVEDRA
ADMINISTRACIÓN LOCAL — Provincial — Deputación Provincial (Ordenanzas e Regulamentos, 16/01/2020)

O Pleno da Deputación Provincial de Pontevedra na sesión extraordinaria que tivo lugar o día 5 de novembro de 2019, aprobou inicialmente a Ordenanza fiscal reguladora da taxa por dereitos de exame da Deputación Provincial de Pontevedra. En cumprimento do disposto no artigo 17 apartados 1 e 2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo de aprobación inicial da Ordenanza fiscal reguladora da taxa por dereitos de exame da Deputación Provincial de Pontevedra, someteuse a información pública mediante un anuncio publicado no Boletín Oficial da Provincia de Pontevedra, número 118 de data 13 de novembro de 2019, e nos diarios de maior tirada da provincia de Pontevedra polo prazo de trinta días hábiles, iniciándose dita exposición pública o día 14 de novembro de 2019 e finalizando o día 27 de decembro de 2019 (ambos inclusive). Unha vez finalizado o período de exposición pública e ao non presentarse reclamacións, reparos ou observacións dentro do prazo mencionado, enténdese definitivamente aprobada a Ordenanza fiscal reguladora da taxa por dereitos de exame da Deputación Provincial de Pontevedra. De conformidade co establecido no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a continuación a publicar o texto íntegro da devandita ordenanza. No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril (LRBRL), artigos 132 e 20.4 do RDL 2/2004, de 5 de marzo (TRLRHL), e de conformidade co disposto nos artigos 15 ao 19 do TRLRHL, acórdase a imposición e ordenación da taxa por dereitos de exame. Constitúe o feito impoñible da taxa a actividade provincial, técnica e administrativa, conducente á selección do persoal funcionario e laboral entre os que soliciten participar nas correspondentes probas de acceso ou de promoción aos Corpos ou Escalas de funcionarios ou ás categorías de persoal laboral convocadas por esta Deputación mediante sistema de selección de oposición ou concurso-oposición. Son suxeitos pasivos desta taxa, en concepto de contribuíntes, as persoas físicas que soliciten a inscrición como aspirantes nas probas selectivas ás que se refire o artigo anterior. As tarifas a satisfacer polos servizos regulados nesta Ordenanza serán as que se detallan a continuación, segundo o Grupo ao que correspondan as prazas ou postos convocados: Non se aplicarán exencións ou bonificacións, salvo as que veñan establecidas en normas con rango de lei ou deriven de tratados ou acordos internacionais. En todo o relativo á cualificación das infraccións tributarias, así como das sancións que a estas lles correspondan en cada caso, estarase ó disposto no artigo 77 e seguintes da Lei xeral tributaria. A presente ordenanza aprobada polo Pleno en sesión de data 5 de novembro de 2019 entrará en vigor ao día seguinte da súa publicación no Boletín Oficial da Provincia de Pontevedra, permanecendo en vigor ata a súa modificación ou derrogación. Contra este acordo poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O que se fai público para xeral coñecemento e efectos. Pontevedra, a 8 de xaneiro de 2020. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay